
住讜讟讛 诪 注"讗 - 驻讬专讜砖 砖讟讬讬谞讝诇抓

讘转驻讬诇转 谞注讬诇讛 讚讬讜诪讗 讚讻讬驻讜专讬 [砖诇 讬讜诐 讛讻讬驻讜专讬诐] 砖讙诐 讘讛 讛讻讛谞讬诐 诪讘专讻讬诐, 诪讗讬 讗诪专 [诪讛 讗讜诪专讬诐] 讛拽讛诇? 讗诪专 诪专 讝讜讟专讗, 讜讗诪专讬 诇讛 [讜讬砖 讗讜诪专讬诐] 讘诪转谞讬转讗 [讘讘专讬讬转讗 讛讬讗 砖谞讜讬讛]: "讛谞讛 讻讬 讻谉 讬讘专讱 讙讘专 讬专讗 讛'" (转讛诇讬诐 拽讻讞, 讚). "讬讘专讻讱 讛' 诪爪讬讜谉 讜专讗讛 讘讟讜讘 讬专讜砖诇  诐 讻诇 讬诪讬 讞讬讬讱" (转讛诇讬诐 拽讻讞, 讛). "讜专讗讛 讘谞讬诐 诇讘谞讬讱 砖诇讜诐 注诇 讬砖专讗诇"  (转讛诇讬诐 拽讻讞, 讜).


 讜砖讜讗诇讬诐:  讛讬讻谉 讗讜诪专谉 讗转 讻诇 讛驻住讜拽讬诐 讛讗诇讛, 砖讗诪专谞讜 砖讛拽讛诇 讗讜诪专讬诐 讘讝诪谉 讘专讻转 讻讛谞讬诐? 专讘 讬讜住祝 讗诪专: 讘讬谉 讻诇 讘专讻讛 讜讘专讻讛 讻诇讜诪专, 诇讗讞专 讻诇 讗讞转 诪讘专讻讜转 讛讻讛谞讬诐 讗讜诪专讬诐 讗讜转诐, 讜专讘 砖砖转 讗诪专: 讘讛讝讻专转 讛砖诐 砖讘讻诇 讘专讻讛 讜讘专讻讛.


驻诇讬讙讬 讘讛 [谞讞诇拽讜 讘讻讱] 专讘 诪专讬 讜专讘 讝讘讬讚; 讞讚 [讗讞讚] 诪讛诐 讗诪专: 驻住讜拽讗 诇拽讘诇 驻住讜拽讗 [驻住讜拽 诇注讜诪转 驻住讜拽], 讻诇讜诪专, 讘讝诪谉 砖讛讻讛谞讬诐 讗讜诪专讬诐 驻住讜拽 讗讞讚, 讗讜诪专 讗讞讚 诪讛驻住讜拽讬诐 砖诪谞讬谞讜, 讜讞讚 [讜讗讞讚] 诪讛诐 讗诪专: 讗讻诇 驻住讜拽讗 讗诪专 诇讛讜 诇讻讜诇讛讜 [注诇 讻诇 驻住讜拽 讗讜诪专 讛讜讗 讗转 讻讜诇诐].


讗诪专 专' 讞讬讬讗 讘专 讗讘讗: 讻诇 讛讗讜诪专谉 驻住讜拽讬诐 讗诇讜 讘讙讘讜诇讬谉 (诪讞讜抓 诇诪拽讚砖) 鈥� 讗讬谞讜 讗诇讗 讟讜注讛. 讗诪专 专' 讞谞讬谞讗 讘专 驻驻讗: 转讚注 砖讘诪拽讚砖 注爪诪讜 谞诪讬 [讙诐 讻谉] 诇讗 诪讬讘注讬 诇诪讬诪专讬谞讛讜 [讛讬讛 爪专讬讱 诇讜诪专 讗讜转诐] 讗转 讛驻住讜拽讬诐 讛诇诇讜, 砖讻谉 讻诇讜诐 讬砖 诇讱 注讘讚 砖诪讘专讻讬谉 讗讜转讜 讜讗讬谞讜 诪讗讝讬谉, 讗诇讗 诪讚讘专 讘讗讜转讛 砖注讛?


 诇注讜诪转 讝讗转 讗诪专 专' 讗讞讗 讘专 讞谞讬谞讗: 转讚注 砖讘讙讘讜诇讬谉 谞诪讬 诪讬讘注讬 诇诪讬诪专讬谞讛讜 [讙诐 讻谉 爪专讬讱 诇讜诪专 讗讜转诐], 讻诇讜诐 讬砖 注讘讚 砖诪讘专讻讬谉 讗讜转讜 讜讗讬谉 诪住讘讬专 驻谞讬诐? 讗诇讗 讬砖 诇讜诪专 讗讜转诐, 砖讘讻讱 讛讜讗 讻诪讜讚讛 注诇 讛讘专讻讛 砖讛讜讗 诪转讘专讱. 讗诪专 专' 讗讘讛讜: 诪专讬砖 讛讜讛 讗诪讬谞讗 诇讛讜 [诪转讞讬诇讛 讛讬讬转讬 讗讜诪专 讗讜转诐], 讗转 讛驻住讜拽讬诐 讛诇诇讜, 讻讬讜谉 讚讞讝讬谞讗 诇讬讛 [砖专讗讬转讬 讗讜转讜] 讗转 专' 讗讘讗 砖诪谉 注讻讜 讚诇讗 讗诪专 诇讛讜 [砖讗讬谞讜 讗讜诪专 讗讜转诐] 鈥�/span> 讗谞讗 谞诪讬 诇讗 讗诪讬谞讗 诇讛讜 [讗谞讬 讙诐 讻谉 讗讬谞讬 讗讜诪专 讗讜转诐]. 


讗 讜讗诪专 专' 讗讘讛讜: 诪专讬砖 讛讜讛 讗诪讬谞讗 注讬谞讜转谞讗 讗谞讗 [诪转讞讬诇讛 讛讬讬转讬 讗讜诪专 注谞讜讜转谉 讗谞讬]. 讻讬讜谉 讚讞讝讬谞讗 诇讬讛 [砖专讗讬转讬 讗讜转讜] 诇专' 讗讘讗 砖诪谉 注讻讜 砖讗诪专 讗讬讛讜 讞讚 讟注诪讗 [讛讜讗, 讟注诐 讗讞讚 诇讚讘专讬诐] 讜讗诪专 讗诪讜专讬讛 讞讚 讟注诪讗 [讛诪转讜专讙诪谉 砖诇讜 讟注诐 讗讞讚, 讗讞专] 讜讛讜讗, 专' 讗讘讗 诇讗 拽驻讬讚 [讛拽驻讬讚] 鈥�/span> 讗诪讬谞讗 [讗讜诪专 讗谞讬] 诇讗讜 注讬谞讜转谞讗 讗谞讗 [讗讬谉 讗谞讬 注谞讜讜转谉],  砖讗谞讬 讛讬讬转讬 诪拽驻讬讚 讘讻讙讜谉 讝讛.


 讜砖讜讗诇讬诐:  讜诪讗讬 注讬谞讜讜转谞讜转讬讛 [讜诪讛讬 注谞讜讜转谞讜转讜] 砖诇 专' 讗讘讛讜? 诪住驻专讬诐: 砖讗诪专讛 诇讛 讚讘讬转讛讜 讚讗诪讜专讬讛 [讗砖转讜 砖诇 讛诪转讜专讙诪谉] 砖诇 专' 讗讘讛讜 诇讚讘讬转讬讛 [诇讗砖转讜] 砖诇 专' 讗讘讛讜: 讛讗 讚讬讚谉 诇讗 爪专讬讱 诇讬讛 诇讚讬讚讱 [讝讛 砖诇谞讜, 讻诇讜诪专 讘注诇讬, 讗讬谞谞讜 爪专讬讱 诇砖诇讱, 诇讘注诇讱] 讜讛讜讗 讬讻讜诇 诇讜诪专 讗转 讻诇 讛讚讘专讬诐 诪讚注转 注爪诪讜, 讜讛讗讬 讚讙讞讬谉 讜讝拽讬祝 注诇讬讛 [讜讝讛 砖讛讜讗 诪转讻讜驻祝 诇砖诪讜注 讗转 讚讘专讬讜 讜讗讞专 讻讱 诪讝讚拽祝 诪注诇讬讜 讜讗讜诪专 讗讜转诐 诇爪讬讘讜专] 鈥�/span> 讬拽专讗 讘注诇诪讗 [讻讘讜讚 讘诇讘讚] 讛讜讗 讚注讘讬讚 诇讬讛 [砖注讜砖讛 诇讜], 讗讘诇 讘讗诪转 讗讬谞讜 谞讝拽拽 讻诇诇 诇讚讘专讬讜. 讗讝诇讗 讚讘讬转讛讜 [讛诇讻讛 讗砖转讜] 讜讗诪专讛 诇讬讛 [诇讜] 诇专' 讗讘讛讜 讗转 讚讘专讬讛 砖诇 讗砖转 讛诪转讜专讙诪谉. 讗诪专 诇讛: 讜诪讗讬 谞驻拽讗 诇讬讱 诪讬谞讛 [讜诪讛 讬讜爪讗 诇讱 诪讻讱]? 诪讬谞讬 讜诪讬谞讬讛 讬转拽诇住 注讬诇讗讛 [诪诪谞讬 讜诪诪谞讜 讬转拽诇住 讛注诇讬讜谉, 讛拽讚讜砖 讘专讜讱 讛讜讗] 讜讗讬谉 讝讛 讞砖讜讘 诪讬 讛讜讗 讛讗讜诪专 讗转 讛讚讘专讬诐.


讜转讜 [讜注讜讚] 讚讜讙诪讛 诇注谞讜讜转谞讜转讜, 专' 讗讘讛讜 讗讬诪谞讜 专讘谞谉 注诇讬讛 诇诪诪谞讬讬讛 讘专讬砖讗 [谞诪谞讜 讞讻诪讬诐 注诇讬讜 讜讛住讻讬诪讜 诇诪谞讜转讜 讘专讗砖 讛讬砖讬讘讛], 讻讬讜谉 讚讞讝讬讛 [砖专讗讛] 讗转 专' 讗讘讗 砖诪谉 注讻讜 讚谞驻讬砖讬 诇讬讛 [砖诪专讜讘讬诐 诇讜] 讘注诇讬 讞讜讘讜转 讜讛讜讗 注谞讬, 讗诪专 诇讛讜 [诇讛诐]: 讗讬讻讗 专讘讛 [讬砖 讗讚诐 讙讚讜诇 诪诪谞讬] 讜讛讜讗 专' 讗讘讗, 砖注诇 讬讚讬 讻讱 专爪讛 诇讞诇爪讜 诪诪爪讘讜 讛讚讞讜拽.


 讜注讜讚 诪住讜驻专 注诇 注谞讜讜转谞讜转讜 砖诇 专' 讗讘讛讜: 专' 讗讘讛讜 讜专' 讞讬讬讗 讘专 讗讘讗 讗讬拽诇注讜 诇讛讛讜讗 讗转专讗 [讛讝讚诪谞讜 诇诪拽讜诐 讗讞讚], 专' 讗讘讛讜 讚专砖 讘讗讙讚转讗 [讘讚讘专讬 讗讙讚讛], 讜讘讗讜转讜 讝诪谉 专' 讞讬讬讗 讘专 讗讘讗 讚专砖 讘砖诪注转讗 [讘讛诇讻讛]. 砖讘拽讜讛 讻讜诇讬 注诇诪讗 [注讝讘讜 讛讻诇] 诇专' 讞讬讬讗 讘专 讗讘讗, 讜讗讝讜诇 诇讙讘讬讛 [讜讛诇讻讜 讗爪诇] 专' 讗讘讛讜. 讞诇砖 讚注转讬讛 [讞诇砖讛 讚注转讜, 讛爪讟注专 讜谞注诇讘] 专' 讞讬讬讗 讘专 讗讘讗. 讗诪专 诇讬讛 [诇讜] 专' 讗讘讛讜 讚讘专讬 驻讬讜住: 讗诪砖讜诇 诇讱 诪砖诇 诇诪讛 讛讚讘专 讚讜诪讛: 诇砖谞讬 讘谞讬 讗讚诐, 讗讞讚 诪讜讻专 讗讘谞讬诐 讟讜讘讜转 讜讗讞讚 诪讜讻专 诪讬谞讬 住讬讚拽讬转 (讚讘专讬诐 拽讟谞讬诐), 注诇 诪讬 拽讜驻爪讬谉 专讜讘 讛拽讜谞讬诐 鈥� 诇讗 注诇 讝讛 砖诪讜讻专 诪讬谞讬 住讬讚拽讬转? 讜讗祝 讻讗谉 讗转讛 注讜住拽 讘讚讘专讬诐 讙讚讜诇讬诐 讜讞砖讜讘讬诐, 砖讗讬谉 拽讜驻爪讬诐 诪专讜讘讬诐 注诇讬讛诐, 讜讗谞讬 注讜住拽 讘讚讘专讬诐 拽讟谞讬诐, 讜诇讻谉 讛讻诇 讘讗讬诐 讗诇讬.


诪住讜驻专: 讻诇 讬讜诪讗 讛讜讛 [讘讻诇 讬讜诐 讛讬讛] 诪诇讜讛 专' 讞讬讬讗 讘专 讗讘讗 讗转 专' 讗讘讛讜 注讚 讗讜砖驻讬讝讬讛 [讗讻住谞讬讬转讜] 诪砖讜诐 讬拽专讗 讚讘讬 拽讬住专 [讻讘讜讚讜 砖诇 讘讬转 讛拽讬住专] 砖专' 讗讘讛讜 讛讬讛 诪拽讜专讘 讗诇讬讜. 讛讛讜讗 讬讜诪讗 讗诇讜讬讛 [讘讗讜转讜 讬讜诐 诇讬讜讜讛 讗讜转讜] 专' 讗讘讛讜 诇专' 讞讬讬讗 讘专 讗讘讗 注讚 讗讜砖驻讬讝讬讛 [讘讬转 诪诇讜谞讜], 讜讗驻讬诇讜 讛讻讬 [讻讱] 诇讗 讗讬转讜转讘 讚注转讬讛 诪讬谞讬讛 [谞转讬讬砖讘讛 讚注转讜 诪诪谞讜], 砖谞注诇讘.


讘  讻讬讜谉 砖注住拽谞讜 讘诪讛 砖注讜谞讛 讛拽讛诇 讘讝诪谉 讘专讻转 讻讛谞讬诐, 讚谞讬诐 讘谞讜砖讗 讚讜诪讛. 讘讝诪谉 砖砖诇讬讞 爪讘讜专 讗讜诪专 讘专讻转 诪讜讚讬诐, 讛注诐 诪讛 讛诐 讗讜诪专讬诐? 讗诪专 专讘: 讗讜诪专讬诐 讛诐 "诪讜讚讬诐 讗谞讞谞讜 诇讱 讛' 讗诇讛讬谞讜 注诇 砖讗谞讜 诪讜讚讬诐 诇讱", 讻诇讜诪专, 注诇 砖讝讻讬谞讜 诇讻讱. 讜砖诪讜讗诇 讗诪专: 讬砖 诇讛讜住讬祝 "讗诇讛讬 讻诇 讘砖专, 注诇 砖讗谞讜 诪讜讚讬诐 诇讱". 专' 住讬诪讗讬 讗讜诪专: "讬讜爪专谞讜 讬讜爪专 讘专讗砖讬转 注诇 砖讗谞讜 诪讜讚讬诐 诇讱". 谞讛专讚注讬 讗诪专讬 诪砖诪讬讛 [讞讻诪讬 谞讛专讚注讗 讗讜诪专讬诐 诪砖诪讜] 砖诇 专' 住讬诪讗讬: "讘专讻讜转 讜讛讜讚讗讜转 诇砖诪讱 讛讙讚讜诇 注诇 砖讛讞讬讬转谞讜 讜拽讬讬诪转谞讜, 注诇 砖讗谞讜 诪讜讚讬诐 诇讱". 专讘 讗讞讗 讘专 讬注拽讘 讛讬讛 诪住讬讬诐 讘讛 讛讻讬 [讻讱]: "讻谉 转讞讬讬谞讜 讜转讞谞谞讜, 讜转拽讘爪谞讜, 讜转讗住讜祝 讙诇讬讜转讬谞讜 诇讞爪专讜转 拽讚砖讱, 诇砖诪讜专 讞讜拽讬讱 讜诇注砖讜转 专爪讜谞讱 讘诇讘讘 砖诇诐, 注诇 砖讗谞讜 诪讜讚讬诐 诇讱".


讗诪专 专讘 驻驻讗: 讛讬诇讻讱 [诇讻谉] 讻讬讜谉 砖讛讜住讬驻讜 讜讗诪专讜 讞讻诪讬诐 讻诪讛 谞讜住讞讗讜转 谞爪专祝 讗转 讻诇 讛谞讜住讞讗讜转 讜谞讬诪专讬谞讛讜 诇讻讜诇讛讜 [谞讗诪专 讗转 讻讜诇谉] 讬讞讚.


讙 讗诪专 专' 讬爪讞拽: 诇注讜诇诐 转讛讗 讗讬诪转 爪讘讜专 注诇讬讱 讜爪专讬讱 诇谞讛讜讙 讘讛诐 讘讚专讱 讗专抓, 砖讛专讬 讻讛谞讬诐 讘砖注讛 砖诪讘专讻讬诐 讗转 讛注诐 驻谞讬讛诐 讻诇驻讬 讛注诐 讗祝 注诇 驻讬 砖讻转讜爪讗讛 诪讻讱 讗讞讜专讬讛诐 讻诇驻讬 砖讻讬谞讛, 诪驻谞讬 讻讘讜讚 讛爪讬讘讜专.


专讘 谞讞诪谉 讗诪专: 诪讛讻讗 [诪讻讗谉] 讗谞讜 诇诪讚讬诐, 砖谞讗诪专: "讜讬拽诐 讚讜讚 讛诪诇讱 注诇 专讙诇讬讜 讜讬讗诪专 砖诪注讜谞讬 讗讞讬 讜注诪讬" (讚讘专讬 讛讬诪讬诐 讗 讻讞, 讘), 砖诇讗 讚讬讘专 讗诇讬讛诐 讘讬砖讬讘讛, 讗诇讗 拽诐 讜注诪讚 注诇 专讙诇讬讜. 讗诐 讗诪专 "讗讞讬" 诇诪讛 讗诪专 "注诪讬", 讜讗诐 "注诪讬" 诇诪讛 "讗讞讬"? 讗诪专 专' 讗诇注讝专: 讗诪专 诇讛诐 讚讜讚 诇讬砖专讗诇: 讗诐 讗转诐 砖讜诪注讬谉 诇讬 鈥�/b> 讗讞讬 讗转诐, 讜讗诐 诇讗讜 [诇讗], 砖讗讬谞讻诐 砖讜诪注讬诐 诪专爪讜谞讻诐 鈥� 注诪讬 讗转诐, 讜讗谞讬 诪诇讱 讜讗谞讬 专讜讚讛 讗转讻诐 讘诪拽诇 讘讻驻讬讛. 讛专讬 砖讗诐 谞讛讙 讛注诐 讻砖讜专讛, 谞讛讙 讘讛诐 讚讜讚 讘讻讘讜讚 讜讘讗讞讜讜讛.


专讘谞谉 讗诪专讬 诪讛讻讗 [讞讻诪讬诐 讗讜诪专讬诐 诪讻讗谉], 砖讻讘讜讚 爪讬讘讜专 讙讚讜诇: 砖讗讬谉 讛讻讛谞讬诐 专砖讗讬谉 诇注诇讜转 讘住谞讚诇讬讛谉 诇讚讜讻谉, 砖讻谉 砖谞讬谞讜 讘讘专讬讬转讗: 讜讝讛讜, 砖讬注诇讜 讛讻讛谞讬诐 诇讘专讱 讘诇讬 诪谞注诇, 讛讬讗 讗讞转 诪转砖注 转拽谞讜转 砖讛转拽讬谉 专讘谉 讬讜讞谞谉 讘谉 讝讻讗讬. 诪讗讬 讟注诪讗 [诪讛 讟注诐 讛转拽谞讛] 鈥�/span> 诇讗讜 [讛讗诐 诇讗] 诪砖讜诐 讻讘讜讚 爪讘讜专, 砖讗讬谉 讝讜 讚专讱 讻讘讜讚 诇讛专讗讜转 诇讻诇 讗转 谞注诇讬讜 讛诪诇讜讻诇讻讜转? 讗诪专 专讘 讗砖讬: 诇讗, 讗讬谉 讝讛 讛讟注诐, 讗诇讗 讛转诐 [砖诐] 讛讟注诐 讛讜讗 砖诪讗 谞驻住拽讛 (谞拽专注讛) 诇讜 专爪讜注讛 讘住谞讚诇讜 讜讛讚专 讗讝讬诇 诇诪讬拽讟专讬讛 [讜讞讜讝专 讜讛讜诇讱 诇拽砖讜专 讗讜转讛] 讜诇讗 讬住驻讬拽 诇注诇讜转 诇讘专讱, 讜讗诪专讬 [讜讬讗诪专讜 讗谞砖讬诐]: 讘谉 讙专讜砖讛 讗讜 讘谉 讞诇讜爪讛 讛讜讗, 讜驻住讜诇 诇注诇讜转 诇讚讜讻谉, 讜诇讻谉 讗讬谞讜 诪讘专讱.


讚  砖谞讬谞讜 讘诪砖谞讛: 讜讘诪拽讚砖 讗讜诪专 讗转 砖诇讜砖转 讛驻住讜拽讬诐 砖诇 讘专讻转 讻讛谞讬诐 讻讘专讻讛 讗讞转.

